stanford-oval/wikipedia huggingface dataset:
Karmen Bruus

Karmen Bruus (s. 24. tammikuuta 2005) on virolainen korkeushyppääjä.
Bruus sijoittui korkeushypyssä tuloksella 175 cm seitsemänneksi alle 18-vuotiaiden Euroopan-mestaruuskilpailuissa heinäkuussa 2022 ja ylsi pari viikkoa myöhemmin samalle sijalle aikuisten maailmanmestaruuskilpailuissa Eugenessa Viron-ennätyksellä ja alle 18-vuotiaiden maailmanennätystä sivuavalla tuloksella 196 cm. Hän voitti samana kesänä alle 20-vuotiaiden maailmanmestaruuden Calissa tuloksella 195 cm. Münchenin EM-kilpailuissa hän karsiutui loppukilpailusta.
Bruusin korkeushyppyennätys oli vielä vuoden 2021 päättyessä 180 cm. Maaliskuussa 2022 hän ylitti hallissa 191 cm voitettuaan sitä ennen jo Viron hallimestaruuden alle 18-vuotiaissa tuloksella 187 cm ja yleisessä sarjassa tuloksella 189 cm. Ulkona hän ylitti kesäkuussa 188 cm voittaessaan Viron-mestaruuden. Heinäkuussa hän ylitti Käärikussa ensi kerran ulkoradoilla 190 cm, paransi viikkoa myöhemmin Eugenen MM-kilpailujen karsinnassa ennätykseksi 193 cm ja hyppäsi kolme päivää karsinnan jälkeen MM-loppukilpailussa 196 cm.
Karmen Stavec

Karmen Stavec
Karmen Stavec (s. 21. joulukuuta 1973) on slovenialainen muusikko ja poplaulaja.
Stavec syntyi Länsi-Berliinissä sloveenivanhemmille. Hän siirtyi sittemmin Domžaleen, Sloveniaan, jossa hän liittyi 4 Duo -yhtyeen jäseneksi. Hän opiskeli Ljubljanan yliopistossa ja aloitti vuonna 1998 soolouran.
Stavec edusti Sloveniaa Eurovision laulukilpailussa 2003 englanninkielisellä laululla "Nanana". Hän sai seitsemän pistettä ja saavutti 23. sijan. Laulun sloveeninkielisen version nimi on "Lep poletni dan". Ennen euroviisuedustustaan Stavec oli osallistunut Slovenian kansallisiin karsintoihin vuosina 1998, 2001 ja 2002.
Kaljusilmärastas

| Kaljusilmärastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  nudigenis
Kaksiosainen nimi
 Turdus nudigenis  Lafresnaye, 1848 
Alalajit
 Turdus nudigenis nudigenis  Turdus nudigenis extimus 
Katso myös
   Kaljusilmärastas Wikispeciesissä   Kaljusilmärastas Commonsissa 
Infobox OKNimi-testi OKIUCN-testi OK: 
Kaljusilmärastas (Turdus nudigenis) on rastaiden heimoon kuuluva varpuslintu.
Levinneisyys

Kaljusilmärastasta tavataan Etelä-Amerikan pohjoisosissa. Lajin kannan kokoa ei tiedetä, mutta sen uskotaan olevan yleinen ja se on luokiteltu elinvoimaiseksi.
Vamvakópoulo

| Vamvakópoulo Βαμβακόπουλο |
| --- | --- |
 Vamvakópoulo Perivóliasta nähtynä.
 Vamvakópoulo
 Koordinaatit: 35°29′39″N, 23°58′56″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kaupunki
 – Kallikrates-koodi:  7401040101
Väkiluku (2011):  2 300
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vamvakópoulo (kreik. Βαμβακόπουλο; myös Vamvakópulo; kath.kreik. Βαμβακόπουλον, Vamvakópoulon) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Thérison kuntaan ja vuodesta 2011 lähtien Chanián kunnan Thérison kunnallisyksikköön. Kaupunki muodostaa oman kaupunkiyhdyskuntansa (Τοπική Κοινότητα Βαμβακοπούλου, Topikí Koinótita Vamvakopoúlou). Kaupungin väkiluku on 2 300 (vuonna 2011).
Vamvakópoulo sijaitsee noin neljä kilometriä Chanián kaupungin keskustasta lounaaseen. Se on nykyisin käytännössä Chanián esikaupunkialuetta. Sen luoteispuolella sijaitsee Darátsos ja kaakkoispuolella Perivólia.
Karl-Erik Forssell

| Karl-Erik Forssell> Porvoon piispa |
| --- | --- |
 1961–1970 
Edeltäjä:  Ole Rosenqvist
Seuraaja:  John Vikström
Henkilötiedot
Koko nimi:  Karl-Erik Forssell
Syntynyt: 27. marraskuuta 1905 Helsinki
Kuollut: 2. toukokuuta 1995 (89 vuotta) Turku
Kansalaisuus:  suomalainen
Ammatti:  piispa
Vanhemmat:  Carl Lindqvist Elvina Salenius Adoptiovanhemmat: Axel Forssell Signe Richter
Puoliso:  Gurli Dagny Maria Björk (vih. 1929)
Muut tiedot
Koulutus:  teologian tohtori (1955)
Tutkinnot:  Åbo Akademi
Uskonto:  kristinusko
Tunnustuskunta:  luterilaisuus
Karl-Erik Forssell (27. marraskuuta 1905 Helsinki − 2. toukokuuta 1995 Turku) oli Porvoon hiippakunnan järjestyksessä kolmas piispa.
Karl-Erik Forssell vihittiin papiksi vuonna 1927. Hän valmistui teologian lisensiaatiksi Åbo Akademissa vuonna 1949 ja väitteli teologian tohtoriksi vuonna 1955.
Forssell toimi Pernajassa apupappina vuosina 1927−1931 ja kappalaisena vuosina 1931−1935. Tämän jälkeen hän työskenteli Turun ruotsalaisen seurakunnan kappalaisena vuosina 1935−1953 ja kirkkoherrana vuosina 1953−1961. Vuosina 1956−1961 hän oli Porvoon hiippakunnan tuomiokapitulin asessori.
Porvoon piispa (1961–1970)

Vuonna 1961 hänet valittiin Porvoon hiippakunnan piispaksi ja hän toimi tässä virassa eläkkeelle jäämiseensä vuoteen 1970 saakka. Forssell profiloitui piispan tehtävässä edeltäjästään poiketen enemmän hengelliseksi kuin hallinnolliseksi johtajaksi.
Julkaisuja

Strövtåg i hembygden (1936)
Öppna dörrar (1936)
Villiga vandrare (1937)
Förklädd konung (1944)
Källorna (1945)
Skriftskolan − uppgift och gåva (1947)
Solvisarens skugga (1948)
Studier i Finlands svenska psalmbok av år 1943 (1955, väitöskirja)
Vår gudstjänst (1957)
Låt oss lyssna (1962)
Men vid vår port (1964)
Låt oss bedja (1967)
Ögonblick (1971)
Trädet vid källan (1977)
Vad är ditt namn? (1983)
Karl-Erik Forsslund

Karl-Erik Forsslund
Karl-Erik Forsslund (14. syyskuuta 1872 Ljusnarsbergin kunta – 14. elokuuta 1941 Ludvikan kunta) oli ruotsalainen kirjailija.
Novelleja antologiassa

Väriä ja viivoja, suom. Yrjö Sirola, Tampere: K. Kaatran kustannuksella 1907 – Tittelipainos: Tampere: Isak Julin 1912. Sarja: Neljänkymmenen pennin kirjasto, n:o 3 Verkossa
Jouluyö
Teeriemo
Palkintokilpailu
Kalapassi

Kalapassi on Pirkanmaan Kalatalouskeskus ry:n kalastuslupajärjestelmä. Kalastuslupia myydään internetin kautta sekä käteismyyntipisteissä. Internetin kautta tapahtuva luvanmyynti on laajentunut voimakkaasti. Verkon kautta on ostettavissa kalastus- ja ravustuslupia yli 50 lupa-alueelle ja erilaisia lupavaihtoehtoja on yli 200. Tampereen, Oulun, Lahden ja Vantaan kaupunkien kalastusluvat voi lunastaa Kalapassin kautta. Koitereen kalastusalue ja Joensuun kalastuskunta Pohjois-Karjalasta laajoine järvi- ja koskilupa-alueineen sekä Perhojoki ovat mukana Kalapassin verkkokaupassa.
Verkkokauppaan on kehitetty uusi tuote ”Kalapassi+”, jossa lupa-alue voi ulkoistaa koko luvanmyynnin Kalapassin järjestelmään. Muun muassa Oulun ja Tampereen kaupungit ovat ulkoistaneet luvanmyynnin Kalapassi+:aan.  Luvat myydään verkossa ja käteisenä. Lupa-alueen ei enää tarvitse käyttää kuittilomakkeita eikä pyydysmerkkejä. Näin lupa-alue säästää vuodessa satoja euroja. Pirkanmaan kalatalouskeskus hoitaa koko myynnin. Kaikki myynti kirjautuu samaan järjestelmään. Maksun jälkeen asiakkaalle tulostetaan tosite ja pyydysmerkit. Pyydysmerkkiin kirjautuu lupa-alueen nimi ja mistä luvasta on kyse sekä kalastajan nimi ja yhteystieto. Kalatalouskeskus raportoi luvanmyynnistä lupa-alueelle. Lupa-alue ja kalastuksen valvojat voivat seurata ajantasaisesti koko myyntiä omilla tunnuksilla.
Luvan myyjänä on lupa-alue. Pirkanmaan Kalatalouskeskus ry.n roolina on ylläpitää ohjelmaa.
Kalapassi-nimi on rekisteröity tuotenimi, jota hallitsee Pirkanmaan Kalatalouskeskus ry. Nimi otettiin käyttöön vuonna 1991. Kalapassin lupia on myyty yli 20-vuotisen historian aikana kymmeniä tuhansia.
Aiheesta muualla

Kalapassi
Karmella Tsepkolenko

Karmella Tsepkolenko
Karmella Semenivna Tsepkolenko (ukr. Кармелла Семенівна Цепколенко; s. 20. helmikuuta 1955 Odessa) on ukrainalainen säveltäjä. Hän aloitti musiikinopintonsa Odessassa vuonna 1962. Myöhemmin hän opiskeli sävellystä Oleksandr Krasotovin ja pianonsoittoa Ljudmila Ginzburgin johdolla A. V. Neždanov -valtionmusiikkiakatemiassa (1973–79). Filosofian tohtorin arvonsa Tsepkolenko sai Moskovan pedagogisesta valtionyliopistosta musiikkipedagogiikassa vuonna 1990.
Tsepkolenko on saanut useita palkintoja eri maista. Hän perusti vuonna 1995 Odessassa Uuden musiikin kaksi päivää ja kaksi yötä -festivaalin. Hän on toiminut sävellyksen professorina A. V. Neždanov -valtionmusiikkiakatemiassa ja johtanut myös workshopia pianisteille Bielissä. Tsepkolenkon tuotantoon kuuluu muun muassa runsaasti kamari- ja pianomusiikkia.
Kamrupin kaupunkialueen piirikunta

Kamrupin kaupunkialueen piirikunta (assamiksi কামৰূপ মহানগৰ জিলা, Kāmarūpa mahānagara jilā, bengaliksi কামরূপ মহানগর জেলা, Kāmarūpa mahānagara jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Kamrupin, Darrangin ja Morigaonin piirikuntiin ja etelästä Meghalayaan.
Kalaporras

Rakotyyppiset kalaportaat puolalaisen padon yhteydessä.
Wikimedia Commonsissa on kuvia tai muita tiedostoja aiheesta .
Kalaporras on kalojen kulkuväylänä toimiva kalatie padotuissa joissa. Kalaporras koostuu peräkkäisistä, pienehköistä vesialtaista ja altaiden välissä olevista pienistä putouksista. Kalaportaassa jatkuvasti virtaavassa vedessä kalat pystyvät uimaan korkeankin padon yläpuoliseen veteen, kun suuri putouskorkeus on jaettu moneen pieneen putoukseen. Suomessa on joitakin hankkeita meneillään kalaportaiden lisäämiseksi padotuissa joissa.
Veden virtausta kalaportaissa voidaan rajoittaa eri tavoin. Pohjapadolla rajatuissa portaissa kalat joutuvat loikkaamaan portaalta toiselle. Rakotyyppisissä portaissa vesi virtaa altaasta toiseen kapean raon kautta, jolloin kalat voivat uida ylävirtaan.
Kalaportaita Suomen vesivoimaloissa

Merikosken voimalaitos, Oulujoki
Halistenkoski, Aurajoki
Korkeakoski, Kymijoki
Karmeljukoven Podolian kansallispuisto

| --- | --- |
Sijainti:  Vinnytsjan alue, Ukraina
Lähin kaupunki:  Tšetšelnyk (kaupunkityyppinen taajama)
Pinta-ala:  202,0340 km²
| --- | --- |
Tyyppi:  Kansallispuisto 
Perustettu:  16.12.2009
Hallinto:  karmelukove.com
muokkaa - muokkaa wikitekstiä - muokkaa Wikidataa
Karmeljukoven Podolian kansallispuisto (ukr. Національний природний парк «Кармелюкове Поділля», Natsionalnyi pryrodnyi park "Karmeljukove Podillja") on kansallispuisto Ukrainan Vinnytsjan alueella, historiallisen Podolian kaakkoisosassa. Kansallispuisto sijaitsee Tšetšelnykin kaupunkityyppisen taajaman lähistöllä Haisynin piirissä. Vuonna 2019 perustetun kansallispuiston pinta-ala on 202,0340 neliökilometriä.
Kansallispuiston logo.
Kurhoihin kuuluva laji Carlina onopordifolia on jäänne subtrooppisen välimerellisen ilmaston aikakaudelta, joka vallitsi Ukrainassa noin 65 miljoonaa vuotta sitten.
Aiheesta muualla

Kuvia tai muita tiedostoja aiheesta Karmeljukoven Podolian kansallispuisto Wikimedia Commonsissa
Natsionalnyi pryrodnyi park "Karmeljukove Podillja" (ukrainaksi) (karmelukove.com)
О.В. Мудрак, М.М. Ганчук, Г.В. Мудрак та ін. (2022): Рекреаційний потенціал заповідних територій (на прикладі НПП «Кармелюкове Поділля»), (балансоване природокористування (No 2/2022): 63-70) (ukrainaksi) (journals.uran.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Karmeliukove Podillia
Käännös suomeksi
Kamrupin piirikunta

Kamrupin piirikunta (assamiksi কামৰূপ জিলা, Kāmarūpa jilā, bengaliksi কামরূপ জেলা, Kāmarūpa jelā) on yksi Intian Assamin osavaltion 27 piirikunnasta. Piirikunta rajautuu etelästä Meghalayaan, lännestä Goalparan piirikuntaan, pohjoisesta Baksan, Barpetan ja Nalbarin piirikuntiin ja idästä Darrangin ja Kamrupin kaupunkialueen piirikuntiin.
Valkokurkkumonarkki

| Valkokurkkumonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Tyynenmerenmonarkit Myiagra
Laji::  nana
Kaksiosainen nimi
 Myiagra nana  (Gould, 1870) 
Katso myös
   Valkokurkkumonarkki Wikispeciesissä   Valkokurkkumonarkki Commonsissa 
Infobox OKNimi-testi OKIUCN-testi OK: 
Valkokurkkumonarkki (Myiagra nana) on monarkkien heimoon kuuluva varpuslintu. Valkokurkkumonarkkia tavataan Uuden-Guinean eteläosissa ja Australian pohjoisosissa.
Utah Saints

Utah Saints on tanssimusiikkiyhtye Leedsistä. Yhtyeen muodostavat Jez Willis ja Tim Garbutt, joiden lisäksi live-esiintymisiin osallistuu vaihtelevia muusikoita. Utah Saints oli yhtenä pioneerina tuomassa samplausta pop-musiikin ja tanssimusiikin valtavirtaan.
Yhtyeen ensimmäisiä hittejä olivat singlet "What Can You Do For Me", "Something Good" ja "Believe In Me", joissa samplattiin Gwen Guthrieta, Kate Bushia ja Human Leaguea. Yhtye siirtyi poispäin laulun samplauksesta singleillä "I Want You" ja "I Still Think Of You".
Debyyttialbuminsa Utah Saintsin (1992) ja singlen Ohio jälkeen yhtye katosi julkisuudesta useaksi vuodeksi, mutta jatkoi remixien tekemistä muun muassa Blondielle, Human Leaguelle ja Simple Mindsille. Se teki myös teemamusiikin Mortal Kombat-elokuvaan ja tuotti musiikkia muille artisteille. Samaan aikaa yhtye valmisteli omaa musiikkia ja kokonaisen levyn, mutta näitä ei kunnolla edes julkaistu.
Utah Saints nousi listoille taas vuonna 1999 singleillä ”Love Song”, ”Funky Music”, ”Power To The Beats” ja ”Lost Vagueness”, jotka julkaistiin levyllä ”Two”. Vuonna 2000 yhtye teki soundtrackin Carmageddon TDR2000 -videopeliin. Vuoden 2002 jälkeen duo on taas vetäytynyt taka-alalle ja tehnyt vain DJ-keikkoja.
Jäsenet

Tim Garbutt (s. 6. tammikuuta 1969, Lontoo)
Jez Willis (s. 14. elokuuta 1968, Cumbria)
Diskografia > Levyt

Utah Saints (1992) #10 UK
Two (2000)
Diskografia > Singlet

"What Can You Do For Me" (1991) #10 UK
"Something Good" (1992) #4 UK
"Believe In Me" (1993) #8 UK
"I Want You" (1993) #10 UK
"I Still Think Of You" (1994) #32 UK
"Ohio"
"Love Song" (2000) #37 UK
"Funky Music" (2000) #23 UK
"Power To the Beats"
"Lost Vagueness"
"Something Good '08" (2008) #8 UK
"Getting Better" (feat. Ian Watkins) (2010)
"What Can You Do for Me" (feat. Drumsound & Bassline Smith) (2012)
"I Got 5 on It" (with Rory Lyons) (2013)
Aiheesta muualla

Viralliset kotisivut
Vaikenen laulaen

| Vaikenen laulaen Yona & Orkesteri Liikkuvat Pilvet |
| --- | --- | --- |

Studioalbumin tiedot
 Julkaistu: toukokuu 2011
 Formaatti: CD
 Tyylilaji: pop, folk, jazz, iskelmä
 Kesto: 41.40
 Levy-yhtiö: Timmion Records
Listasijoitukset
  Suomen virallinen lista: 16.
Yonan muut julkaisut
| Pilvet liikkuu, minä en 2010 | Vaikenen laulaen 2011 | Vaikka tekee kipeää, ei haittaa 2012 |
Vaikenen laulaen on Yonan toinen studioalbumi. Se julkaistiin Timmion Recordsin kautta toukokuussa 2011. Vaikenen laulaen sijoittui parhaimmillaan Suomen virallisen albumilistan 16. sijalle.
Kappaleet

Liian aikaisin – 4.05
Tanhu – 3.04
Toisen oma – 3.53
Sataman usva – 5.10
Sateenkaarilaulu – 4.27
Poppamiehelle – 5.03
Maantien laitaa – 6.19 (lisälaulu Puppa J)
Hölmökin tunnistaa rakkauden – 4.29
Arvostelut

Nyt.fi:
Rumba:
Soundi:
Kamsar

| Kamsar |
| --- | --- |
 Kamsar
 Koordinaatit: 10.6620°N, 14.5999°W 
Valtio:  Guinea
Alue:  Bokén alue
Prefektuuri:  Bokén prefektuuri
Väkiluku (2014):  113 350
 Prefektuurin ISO 3166-2 -koodi: GN-BK  
Infobox OKVirheellinen NIMI-arvo: 
Compagnie des Bauxites de Guinée
Kamsar on satamakaupunki Guinean länsiosassa Bokén alueen Bokén prefektuurissa, Atlantin valtameren rannalla. Kaupungin väkiluku oli 113 350 (2014).
Kamsar tunnetaan suurena guinealaisen alumiiniteollisuusyhtiö Guinea Alumina Corporation (GAC) ja Guinean valtion yhdessä amerikkalaisen Alcoan ja brittiläis-australialaisen Rio Tinto Alcanin kanssa perustaman kaivos- ja vientiyrityksen (yhteisyritys Compagnie des Bauxites de Guinee, CBG) käyttämän bauksiittimalmin ja sen jalostustuotteiden (kuten alumiinioksidi) vientisatamana.
Kamtšatka

Kamtšatka voi tarkoittaa seuraavia maantieteellisiä kohteita:
Kamtšatkan niemimaa Koillis-Aasiassa Venäjällä
Kamtšatkan alue (oblasti) Kamtšatkan niemimaalla Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kamtšatka”, voi hakea sivunnimihaulla, laajalla sivunnimihaulla tai tekstihaulla.
Van Burenin piirikunta (Michigan)

Van Burenin piirikunta (engl. Van Buren County) on Yhdysvaltojen Michiganin osavaltiossa sijaitseva piirikunta. Sen väkiluku oli 75 587 vuonna 2020. Piirikunnan hallintokeskus on Paw Paw’n kylä ja suurin kunta on Antwerp Township. Piirikunta on perustettu vuonna 1829.
Aiheesta muualla

Kuvia tai muita tiedostoja aiheesta Van Burenin piirikunta (Michigan) Wikimedia Commonsissa
Kaarle Aho

Kaarle Aho (s. 1968 Helsinki) on suomalainen elokuvatuottaja. Aho on valmistunut filosofian maisteriksi Helsingin yliopistosta pääaineenaan historia.
Vuonna 1996 Aho perusti Making Movies -elokuvatuontantoyhtiön yhdessä Kai Nordbergin kanssa. Hän on ollut tuottajana mm. elokuvissa Musta jää ja Miekkailija, jotka voittivat Parhaan elokuvan Jussi-palkinnot.
Julkaisut

Väärän kuninkaan päivä (Otava 2012). Esikoisromaani.
Aiheesta muualla

Kaarle Aho Internet Movie Databasessa. (englanniksi)
Kaarle Aho Elonetissä.
Jääpallon Elitserien-kausi 2019–2020

| Elitserien 2019-2020 |
| --- | --- |
Joukkueiden määrä:  14
Ajankohta:  1.11.2019 - 21.3.2020
Mestari:  Edsbyns IF
Toinen sija:  Villa Lidköping BK
Nousseet joukkueet:  IK Tellus, Tukholma
Pudonneet joukkueet:  Åby/Tjureda IF
Paras maalintekijä:  Oscar Wikblad
Alempi sarjataso:  Allsvenskan
  ← 2019 :  2021 → 
Kauden 2019-2020 elitserienseurat kartalla.
Ruotsin jääpallon Elitserien  pelattiin kaudella 2019-2020 neljäntoista joukkueen kaksinkertaisena sarjana. Kuusi parasta joukkuetta selviytyivät suoraan pudotuspelien neljännesvälieriin, sijoille 7-10 karsivat pääsystä neljännesvälieriin ja sijoille 12-13 sijoittuneet joukkueet joutuivat karsimaan sarjapaikastaan.
Sarjaan olivat nousseet Åby/Tjureda IF ensikertalaisena ja AIK 54 vuoden jälkeen edellisen esiintymisen päättyessä pääsarjassa keväällä 1965. AIK:n miesten joukkue aloitti toimintansa uudelleen vuonna 2004 lähes 20 vuoden jääpallotoiminnankeskytyksen jälkeen.
Tällä kaudella Elitserienissä pelasi 22 suomalaispelaajaa, joiden lisäksi päävalmentajana toimi edelleen kaksi suomalaisvalmentajaa. IFK Vänersborgin päävalmentajana toimii Ari Holopainen ja IK Siriuksen päävalmentajana toimi Esa Määttä. Venäjältä tuli kokeneita pelaajia. Muita ulkomaalaisvalmentajia oli Neuvostoliittoa ja Kazakstania aikanaan pelaajana edustanut Sergei In-Fa-Lin, joka valmensi sarjanousija Åby/Tjureda IF:ää. Uusia ulkomaalaispelaajia tuli myös Elitserieniin. Elitserieniin nousseessa AIK:ssa pelasivat Pavel Rjazantsev (entinen seura Neftyanik), Dimitri Loginov (Vodnik), Aleksei Šižov (Baikal) ja Aleksandr Kim (Neftyanik). Åby/Tjureda IF:ssä venäläisenä oli Jevgeni Šadrin (Baikal Energy). Uusia suomalaisia Elitserienin pelaajia olivat AIK:n Kalle Lempinen (Kampparit), Vetlandan Santtu Nurmi (Veiterä) ja Brobergin Tatu Ässämäki (JPS).
Elitserien sai kauden alussa uuden hallipaikkakunnan, kun sarjaan nousseen Åbo/Tjuredan halli valmistui kauden alussa lokakuussa 2019. Tällä sarjakaudella kahdeksan Elitserien-joukkuetta 14:sta pelasi kotiottelunsa hallissa eli Västerås SK, IFK Vänersborg, Sandvikens AIK, Vetlanda BK, Villa-Lidköping, Edsbyns IF, Åby/Tjureda IF ja Broberg/Söderhamn Bandy.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Edsbyns IF  | 26 |  22  |  2   |  2   |  172  |  51   | +121 | 46 |
| 2 | Villa Lidköping BK  | 26 |  18  |  4   |  4   |  146  |  76   | +70 | 40 |
| 3 | Sandvikens AIK  | 26 |  16  |  3   |  7   |  126  |  98   | +28 | 35 |
| 4 | Västerås SK  | 26 |  14  |  4   |  8   |  136  |  96   | +40 | 32 |
| 5 | Bollnäs GoIF  | 28 |  14  |  1   |  13  |  100  |  115  | -15 | 29 |
| 6 | Broberg/Söderhamn  | 26 |  7   |  9   |  10  |  104  |  122  | -18 | 23 |
| 7 | AIK Bandy, Tukholma  | 26 |  12  |  2   |  12  |  111  |  98   | +13 | 26 |
| 8 | IFK Motala  | 26 |  9   |  6   |  11  |  81   |  86   | -5 | 24 |
| 9 | Vetlanda BK  | 22 |  11  |  2   |  9   |  151  |  118  | +33 | 24 |
| 10 | Hammarby IF  | 26 |  9   |  4   |  13  |  109  |  116  | -7 | 22 |
| 11 | IFK Vänersborg  | 26 |  8   |  6   |  12  |  89   |  110  | -21 | 22 |
| 12 | IK Sirius  | 26 |  9   |  2   |  15  |  95   |  119  | -24 | 20 |
| 13 | Frillesås BK  | 26 |  5   |  1   |  20  |  58   |  130  | -72 | 11 |
| 14 | Åby/Tjureda IF  | 26 |  0   |  1   |  25  |  50   |  196  | -146 | 1 |
Pudotuspelit > Loppuottelu

| Edsbyns IF – Villa Lidköping  |
| --- | --- | --- | --- |
|   Edsbyns IF   |   Villa Lidköping   |  5-1  |  |
 Edsbyns IF voitti Ruotsin mestaruuden. 
Uppsalan Studenternas Idrottsplanilla pelatussa loppuottelussa pelasivat edellisvuoden loppuottelijat eli Edsbyn  IF ja Villa Lidköping. Ottelussa ei ollut yleisöä koronavirusepidemiasta johtuen. Mestarijoukkue Edsbynissä pelasi suomalaisista veljekset Tuomas ja Tommi Määttä. Edsbyns IF otti 3-0 -  johdon ensimmäisellä puoliajalla ensin kokeneen Jonas Edlingin ja sen jälkeen kahdella Mattias Hammarströmin maalilla, joista 2-0 - maali tuli rangaistuslyönnistä. Toisella puoliajalla Edsbyn lisäsi johtoaan Tuomas Määtän maalilla ennen kuin Villan Martin Andreasson teki joukkueen ainokaisen. Loppunumerot 5-1:een viimeisteli Hammarström kolmannella maalillaan. Edsbyn siis uusi yhden välivuoden jälkeen mestaruuden, joka oli nyt seuran 12.
Karsinnat

Karsinnat pelattiin neljän joukkueen sarjana. Karsinnoissa pelasivat Elitserienin toiseksi ja kolmanneksi viimeinen ja Allsvenskanin toiseksi ja kolmanneksi paras joukkue. Kaksi parasta joukkuetta selviytyivät seuraavaksi kaudeksi Elitserieniin.
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Frillesås BK  | 6 | 3 | 2 | 1 | 29 | 19 | +10 | 8 |
| IK Sirius  | 6 | 2 | 3 | 1 | 29 | 19 | +10 | 7 |
| Falu BS  | 6 | 3 | 1 | 2 | 26 | 25 | +1 | 7 |
| Lidköpings AIK  | 6 | 0 | 2 | 4 | 11 | 32 | -21 | 2 |
Frillesås BK ja IK Sirius säilyttivät Elitserien-paikkansa.
Parhaat maalintekijät - runkosarja

| Sija | Pelaaja | Joukkue | Maalit |
| --- | --- | --- | --- |
| 1. | Oscar Wikblad | Edsbyns IF | 49 |
| 2. | Martin Söderberg | Broberg IF | 41 |
| 3. | Joakim Andersson | Villa Lidköping BK | 36 |
| 4. | Christian Mickelsson | Bollnäs GoIF/BF | 35 |
| 5. | Daniel Johansson | Västerås SK | 28 |
| 6. | Jimi Heinonen | IK Sirius | 27 |
| 7. | Ted Bergström | Hammarby IF | 27 |
| 9. | Pavel Rjazantsev | AIK Bandy | 26 |
| 12. | Tuomas Määttä | Edsbyns IF | 24 |
| 33. | Teemu Määttä | IK Sirius | 13 |
| 36. | Juho Liukkonen | IFK Vänersborg | 11 |
| 39. | Samuli Helavuori | Bollnäs GoIF/BF | 11 |
| 40. | Kalle Lempinen | AIK Bandy | 11 |
| 51. | Vadim Arhipkin | Broberg IF | 10 |
| 65. | Emil Fedorov | Vetlanda BK | 8 |
| 71. | Johan Koch | IFK Vänersborg | 7 |
| 78. | Ivan Lebedev | Hammarby IF | 7 |
| 86. | Eetu Peuhkuri | Vetlanda BK | 6 |
| 90. | Felix Callander | IFK Vänersborg | 6 |
| 104. | Sergei Potškunov | Frillesås BK | 5 |
| 113. | Elias Gillgren | IFK Motala | 4 |
| 120. | Kasperi Hirvonen | IFK Motala | 4 |
| 136. | Dmitri Loginov | AIK Bandy | 3 |
| 142. | Tuomas Liukkonen | IK Sirius | 2 |
| 144. | Markus Kumpuoja | IK Sirius | 2 |
| 147. | Vitali Kljušanov | IFK Motala | 2 |
| 148. | Aleksandr Kim | AIK Bandy | 2 |
| 148. | Aleksei Šižov | AIK Bandy | 2 |
| 159. | Janne Rintala | Västerås SK | 2 |
| 165. | Ilari Moisala | AIK Bandy | 1 |
| 179. | Tommi Määttä | Edsbyns IF | 1 |
| 185. | Pertti Virtanen | Bollnäs GoIF/BF | 0 |
| 189. | Kimmo Kyllönen | IFK Vänersborg | 0 |
| 216. | Tatu Ässämäki | Broberg IF | 0 |
| 229. | Jussi Aaltonen | IFK Motala | 0 |
| 238. | Santtu Nurmi | Vetlanda BK | 0 |
| 242. | Pekka Rintala | Hammarby IF | 0 |